
Text rozhodnutia
Súd: Krajský súd Bratislava Spisová značka: 6S/168/2015 Identifikačné číslo súdneho spisu: 1015201129 Dátum vydania rozhodnutia: 10. 08. 2015 Meno a priezvisko sudcu, VSÚ: JUDr. Judita Kokolevská ECLI: ECLI:SK:KSBA:2015:1015201129.1 Uznesenie Krajský súd v Bratislave v právnej veci navrhovateľa: W. Š., bytom NJ. P. XX, XXX XX Q., proti odporcovi: Okresný úrad Pezinok, so sídlom Radničné námestie 7, 902 01 Pezinok, v konaní proti nečinnosti orgánu verejnej správy, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Návrhom podaným na Okresný súd Pezinok dňa 25.2.2015 sa navrhovateľ domáhal ochrany proti nečinnosti orgánu verejnej správy. Uznesením č.k. 33C/53/2015-20 zo dňa 30.3.2015 Okresný súd Pezinok postúpil vec z dôvodu vecnej príslušnosti Krajskému súdu v Bratislave. Podaním doručeným Okresnému súdu Pezinok dňa 23.4.2015 zobral navrhovateľ svoj návrh späť. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť (§ 250h ods. 2 O.s.p.). Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

